SPARC64 IXfx

SPARC64 IXfx er en 64-bit RISC mikroprosessor som ble annonsert av Fujitsu den 7. november 2011, samtidig som de annonserte superdatamaskinen PRIMEHPC FX10.Timothy Prick Morgan:Fujitsu readies 23 petaflops Sparc FX10 super beast. 16-core Sparc64-IXfx chip on deck, The Register, 7. november 2011 Mikroprosessoren antas lansert i januar 2012. SPARC64 IXfx er en implementasjon av spesifikasjonen SPARC Versjon 9.

SPARC64 IXfx er en 16-kjerners mikroprosessor, og vil ved lanseringen være den hittil raskeste SPARC mikroprosessor. Med en ytelse på 236,5 GFLOPs ved 1.85 GHz, vil den også overgå POWER7 ved samme klokkefrekvens.

Hver kjerne har 32 Kb nivå-1 hurtigminne for data og 32 Kb nivå-1 hurtigminne for instruksjoner. Et 12 Mb integrert nivå-2 hurtigminne er delt på alle 16 kjerner

SPARC64 VIIIfx er produsert ved hjelp av Fujitsu's 40 nm prosessteknologi fra TSMC, mens forgjengeren SPARC64 VIIIfx ble produsert med 45 nm teknologi. Prosessoren er 21.9 x 22.1 mm, inneholder 1.87 milliarder transistorer og har 1442 signalpinner. Ved normal bruk forbruker den omkring 110 Watt.

Referanser

Kategori:SPARC
Kategori:Fujitsu mikroprosessorer
Kategori:IT-relaterte introduksjoner i 2012